এই মুহূর্তে বাংলা বিনোদন জগতে সবচেয়ে বেশি সাড়া ফেলেছেন যিনি, তিনি হলেন ঈশা সাহা মানে অর্থাৎ ‘প্রজাপতি বিস্কুট’-এর শাঁওন। তবে তারও আগে বাংলার দর্শক তাঁকে চিনতেন স্টার জলসা-র ধারাবাহিক ‘ঝাঁঝ লবঙ্গ ফুল’-এর ‘লবঙ্গ’ হিসেবে। অথচ অত্যন্ত প্রতিভাবান এই অভিনেত্রী সম্পূর্ণ অন্য একটি পেশাকে বেছে নিয়েছিলেন প্রথমে। সেখান থেকে অভিনয়ে এলেন কীভাবে, সেই কৌতূহল নিয়েই এক পড়ন্ত বিকেলে এবেলা ওয়েবসাইট টিম পৌঁছল ইকো পার্কের ‘জ্যাপানিজ ফরেস্ট’।